
ΠΕΡΙΕΧΟΜΕΝΑ 


βουλευτών (ΦΕΚ 126 Α), αποφασίζουμε: 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός της ειδικής αποζημίωσης και των οδοιπορικών εξόδων 
των διοριζόμενων αντιπροσώπων της δικαστικής αρχής κ.λ.π. 
για τη διενέργεια των διπλών εκλογών (Εθνικού και Ευρωπαϊ¬ 
κού Κοινοβουλίου) της 18ης Ιουνίου 1989 . 

Παράταση προθεσμίας υποβολής ενστάσεων κατά των ειδικών 
εκλογικών καταλόγων εκλογέων που διαμένουν στα Κράτη- 
Μέλη της Ε.Ο.Κ.. 

Δημοσίευση στην Εφημερίδα της Κυβερνήσεως της από 7.4.89 
ΣΣΕ εργαζομένων στις Εταιρείες 1. Εθνική ΑΕΕΓΑ, 2. Αστήρ 
ΑΑΕ, 3. Φοίνιξ Γεν. Ασφ. Ελλάδος, 4. Ιονική ΑΕΕΓΑ, 5. Αγρο¬ 
τική ΑΕΕΓΑ, 6 . Πανελλήνιος ΑΑΕ, 7. Ασφαλιστική ΕΤΕΒΑ 
ΑΕΓΑ, 8 . Αγροτική Ζωής ΑΕ, 9. Εμπορική ΑΑΕ, 10) Ακμή 
ΕΑΕ, Ακμή Ζωής. 

Χορήγηση άδειας άσκησης επαγγέλματος Κοινωνικού Λειτουργού 
στην Παρασκευή Μπακάλη του Γεωργίου.. 

Χορήγηση άδειας άσκησης επαγγέλματος Κοινωνικού Λειτουργού 
στη Φωτεινή Σιφναίου του Ελευθερίου. 

Ορισμός Προέδρου-Μέλους Δ.Σ. της Δ.Ε.Η. 

Σύμβαση μίσθωσης έργου στην Κοινότητα Εξοχής Ν. Ξάνθης. .. 

Καθορισμός αποδέκτη λυμάτων της Βιομηχανίας καθώς και επερ- 
γασίας μαρμάρου ΑΦΟΙ ΖΑΧΑΡΑΚΗ στο Ν. Πέλλας. 

Καθορισμός αποδεκτών λυμάτων και βιομηχανικών αποβλήτων 
του εργοστασίου ΑΓΡΑΣ Α.Ε. Ν. Πέλλας. 


Άρθρο 1 

Στους διοριζόμενους εφόρους των αντιπροσώπων της δικαστικής αρ¬ 
χής, αντιπροσώπους της δικαστικής αρχής, αναπληρωτές αυτών, 
γραμματείς των εφορευτικών επιτροπών και διερμηνείς της τουρκικής 
γλώσσας για τη διενέργεια των διπλών εκλογών (Εθνικού και Ευρω- 

1 παϊκού Κοινοβουλίου) της 18ης Ιουνίου 1989 καταβάλλεται αποζημί¬ 
ωση και οδοιπορικά έξοδα, σύμφωνα με όσα ορίζονται στα επόμενα άρ¬ 
θρα. 

^ Άρθρο 2 

Στους αναφερόμενους στο προηγούμενο άρθρο που ασκούν τα καθή- 
κοντά τους: 

Α) Σε εκλογικό τμήμα του δήμου ή της κοινότητας όπου υπηρετούν ή 

Β) Σε εκλογικό τμήμα δήμου ή κοινότητας των περιφερειών της τέως 

3 διοικήσεως Πρωτευούσης και πρώην δήμου Θεσσαλονίκης, όπου επίσης 
υπηρετούν, καταβάλλεται ημερήσια αποζημίωση ως εξής: 

4 α · Στους εφόρους των αντιπροσώπων της δικαστικής αρχής δραχμές 
τέσσερις χιλιάδες επτακόσιες (4.700) για κάθε ημέρα και για τέσσερις 
(4) ημέρες κατ’ ανώτατο όριο. 

_ β· Στους αντιπροσώπους της δικαστικής αρχής και τους αναπληρω- 

6 τές τους δραχμές τέσσερις χιλιάδες τριακόσιες (4.300) για κάθε ημέρα 

7 και για τέσσερις (4) ημέρες κατ’ ανώτατο όριο. 

γ. Στους δημόσιους, δημοτικούς ή κοινοτικούς υπαλλήλους που χρη- 

0 σιμοποιούνται ως διερμηνείς της τουρκικής γλώσσας και στους γραμ¬ 
ματείς των εφορευτικών επιτροπών δραχμές δύο χιλιάδες πεντακόσιες 

^ (2.500) για κάθε ημέρα και για δύο (2) ημέρες κατ’ ανώτατο όριο. 


Δημοσίευση έκθεσης εκτιμήσεως ακινήτου ιδιοκτησίας Κοινότητας 
Αγίου Κων/νου Σάμου. 10 

Δημοσίευση απόφασης Διοικητικού Συμβουλίου ΔΕΗ αρ. 159/ 
18.5.89..7;....11 

Διορθωτική διαπιστωτική πράξη του Προέδρου του Ναυτικού Απο¬ 
μαχικού Ταμείου. 12 

Διορθωτική διαπιστωτική πράξη του Προέδρου του Ταμείου Πρό¬ 
νοιας Αξιωματικών Εμπορικού Ναυτικού.13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρ. 8 . 29754 ( 1 ) 

Καθορισμός της ειδικής αποζημίωσης και των οδοιπορικών εξόδων των 
διοριζομένων αντιπροσώπων της δικαστικής αρχής κ.λ.π. για τη 
διενέργεια των διπλών εκλογών (Εθνικού και Ευρωπαϊκού Κοινο¬ 
βουλίου) της 18ης Ιουνίου 1989. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Τις διατάξεις του άρθρου 99 του Π.Δ/τος 265/1989 «Κωδικοποί¬ 
ηση σ’ ενιαίο κείμενο των διατάξεων της νομοθεσίας για την εκλογή 


Άρθρο 3 

1. Στους αναφερόμενους στο άρθρο 1 της απόφασης αυτής, που 
ασκούν τα καθήκοντά τους εκτός του τόπου της έδρας της διαμονής 
τους, εκτός από τους γραμματείς των εφορευτικών επιτροπών, προκα¬ 
ταβάλλονται τα οδοιπορικά έξοδα μετάβασης από την έδρα τους στο 
εκλογικό τμήμα στο οποίο καθένας διορίζεται και από εκεί στο αρμόδιο 
ή στο πλησιέστερο πρωτοδικείο για την παράδοση του σάκκου με τα 
εκλογικά έγγραφα, καθώς και τα έξοδα επιστροφής στις έδρες τους, επί 
πλέον δε και ημερήσια αποζημίωση ως εξής: 

α. Στους εφόρους των αντιπροσώπων της δικαστικής αρχής δραχμές 
τέσσερις χιλιάδες επτακόσιες (4'.700) για κάθε ημέρα. 

β. Στους αντιπροσώπους της δικαστικής αρχής και τους αναπληρω¬ 
τές τους δραχμές τέσσερις χιλιάδες τριακόσιες (4.300) για κάθε ημέρα. 

γ. Στους δημόσιους, δημοτικούς ή κοινοτικούς υπαλλήλους διερμη- 
νείς της τουρκικής γλώσσας δραχμές δύο χιλιάδες πεντακόσιες (2.500) 
για κάθε ημέρα. 

2. Τα οδοιπορικά έξοδα και ο χρόνος για τον οποίο καταβάλλεται η 
ημερήσια αποζημίωση, καθορίζονται κατ’ αποκοπή, σύμφωνα με τις 
διατάξεις του επόμενου άρθρου, με απόφαση που εκδίδεται ώς εξής: 

α. Για τους εφόρους των αντιπροσώπων της δικαστικής αρχής, από 
τους Εισαγγελείς Εφετών. 

β. Για τους αντιπροσώπους της δικαστικής αρχής, από τους Εισαγ¬ 
γελείς Πρωτοδικών. 

γ. Για τους αναπληρωτές των αντιπροσώπων της δικαστικής αρχής, 
σε περίπτωση χρησιμοποίησής τους: 

αα' Από τους Εισαγγγελείς Πρωτοδικών, για την απόσταση από την 
έδρα του αντιπροσώπου μέχρι την έδρα του εφόρου και αντίστροφα και 
ββ' Από τους Εφόρους, για την απόσταση από την έδρα των Εφόρων 
μέχρι του εκλογικού τμήματος στο οποίο τοποθετήθηκαν. 

δ. Για τους διερμηνείς της τουρκικής γλώσσας, από τον αρμόδιο Νο- 
μάρχη. 

3. Για τον καθορισμό του χρόνου, για τον οποίο καταβάλλεται ημε¬ 
ρήσια αποζημίωση στους αντιπροσώπους της δικαστικής αρχής κ.λ.π. 
του άρθρου αυτού, λαμβάνεται υπόψη ο αριθμός των ημερών που είναι 
απαραίτητες: α) για τη μετάβαση και επιστροφή τους μέσω της συντο¬ 
μότερης οδού και β) για την εκπλήρωση των καθηκόντων τους. Οι ημέ¬ 
ρες αυτές δεν μπορούν να υπερβούν κατ’ ανώτατο όριο τις έξι(6) και 
κατ’ εξαίρεση τις εννέα (9) για λόγους συγκοινωνιακών δυσχερειών στα 
νησιωτικά συμπλέγματα των νομών Δωδεκανήσου και Κυκλάδων 
(εκτός των νησιών Ρόδου, Κω και Σύρου για τα οποία θα ισχύσει το 
ανώτατο όριο των έξι (6) ημερών) και των νησιών Ικαρίας του νομού 
Σάμου, Κυθήρων και Αντικυθήρων του νομού Πειραιώς, Γαύδου του 
νομού Χανιών, Σαμοθράκης του νομού Έβρου Ψαρρών του νομού Χίου, 
Λήμνου και Αγίου Ευστρατίου του νομού Λέσβου, Βορείων Σποράδων 
και τα νησιά αγόνων γραμμών του Ιονίου Πελάγους. 

Άρθρο 4 

1. Για τα οδοιπορικά έξοδα καταβάλλονται: 

α) Προκειμένου για σιδηρόδρομο δραχμές πέντε και πενήντα λεπτά 

(5.50) για κάθε διανυόμενο χιλιόμετρο και για όλο το δίκτυο του Ο.Σ.Ε. 
β) Προκειμένου για λεωφορείο, για την ηπειρωτική Ελλάδα και Πε¬ 
λοπόννησο δραχμές έξι και πενήντα λεπτά (6,50) κατά χιλιόμετρο και 
για τη νησιωτική Ελλάδα και Κρήτη δραχμές επτά και πενήντα λεπτά 

(7.50) κατά χιλιόμετρο. 

γ) Προκειμένου για Ε/Γ ακτοπλοϊκά πλοία όλης της χώρας το αντί¬ 
τιμο του εισιτηρίου επί του ισχύοντος ναυλολογίου επιβατών, μειωμένο 
κατά 25%. 

Τα ποσά των παραπάνω α’ και β' περιπτώσεων καθορίστηκαν ύστερα 
από τις εγκριθείσας, από τους οικείους συγκοινωνιακούς φορείς, εκπτώ¬ 
σεις πενήντα τοις εκατό (50%) και τριάντα τοις εκατό (30%) αντί¬ 
στοιχα. 

2. Σε περίπτωση που μέρος της διαδρομής ή και ολόκληρη η δια¬ 
δρομή δεν εξυπηρετείται με τα ανωτέρω συγκοινωνιακά μέσα, μπορεί 
να χρησιμοποιηθεί οποιοδήποτε μέσο και το ποσό που θα καθοριστεί από 
τις αρχές του άρθρου 3, δεν μπορεί να υπερβεί το αγώγιο ή ναύλο που 
συνήθως καταβάλλεται για το φθηνότερο χρησιμοποιούμενο μέσο της 
διαδρομής αυτής. 

Η χρησιμοποίηση αεροπλάνου δεν αποκλείεται όπου αυτό επιβάλλε¬ 
ται κατά την εκτίμηση των αρχών του άρθρου 3, και καταβάλλεται 
ποσό οδοιπορικών ίσο με το αντίτιμο του εισιτηρίου του αεροπλάνου, 
μειωμένο κατά είκοσι πέντε τοις εκατό (25%). 

Άρθρο 5 

1. Η αποζημίωση που προβλέπεται στο άρθρο 2 της απόφασης αυτής 
καταβάλλεται από τις Δημόσιες Οικονομικές Υπηρεσίες, μετά την ενέρ¬ 
γεια της ψηφοφορίας, με την κατάθεση από τους δικαιούχους των εξής 
δικαιολογητικών: 

α) Προκειμένου για τους αντιπροσώπους της δικαστικής αρχής και 
τους εφόρους αυτών: 

αα) επικυρωμένου αντιγράφου του διορισμού τους και ββ) πιστοποίη¬ 
σης της εφορευτικής επιτροπής για την εκτέλεση των καθηκόντων τους. 

Για τους εφόρους των αντιπροσώπων της δικαστικής αρχής ή πιστο¬ 
ποίηση αυτή γίνεται από τους Εισαγγελείς Εφετών. 

β) Προκειμένου για γραμματείς εφορευτικών επιτροπών, βεβαίωση 
της εφορευτικής επιτροπής, με την οποία βεβαιώνεται η πρόσληψή τους 
και η εκτέλεση των καθηκόντων τους. 

γ) Προκειμένου για διερμηνείς της τουρκικής γλώσσας, αντίγραφο 
της απόφασης του νομάρχη για το διορισμό τους και βεβαίωση της εφο¬ 
ρευτικής επιτροπής για την εκτέλεση των καθηκόντων τους. 

Στα ανωτέρω δικαιολογητικά επισυνάπτεται και κατάσταση πληρω¬ 
μής σε δύο αντίτυπα. 

2. Η αποζημίωση που προβλέπεται στο άρθρο 3 της απόφασης αυ¬ 
τής, καθώς και τα οδοιπορικά έξοδα που προβλέπονται στο άρθρο 4, 
προκαταβάλλονται από τη Δημόσια Οικονομική Υπηρεσία της έδρας 
της δικαστικής αρχής, που διατάσσει την πληρωμή ή από τη Δημόσια 
Οικονομική Υπηρεσία της έδρας ή της διαμονής του διοριζόμενου ως 


αντιπροσώπου της δικαστικής , αρχής ή ως αναπληρωτή αυτού ή ως 
εφόρου ή ως διερμηνέα, με την κατάθεση από τους δικαιούχους των 
εξής δικαιολογητικών: 

α) Επικυρωμένου αντιγράφου του διορισμού τους. 

β) Αντιγράφου της απόφασης που “προβλέπεται στην παράγραφο 2 
του άρθρου 3. » 

γ) Εξοφλητικής απόδειξης στην οποία πρέπει να αναγράφονται το 
ονοματεπώνυμο, η ιδιότητα και η κατοικία του δικαιούχου. 

Στην απόφαση της δικαστικής αρχής που διατάσσει την πληρωμή 
μνημονεύεται η Δημόσια Οικονομική Υπηρεσία που θα ενεργήσει την 
πληρωμή. 

Άρθρο 6 

Σε περίπτωση κατά την οποία το ποσό που καταβλήθηκε για οδοιπο¬ 
ρικά έξοδα ή για ημερήσια αποζημίωση ή και για τα δύό είναι μεγαλύ¬ 
τερο από το ποσό που απαιτείται με τα φθηνότερα μέσα συγκοινωνίας 
για τη διαδρομή που διανύθηκε ή για την εκτέλεση των καθηκόντων 
τους, με απόφαση μας διατάσσεται η βεβαίωση του επί πλέον χρηματι¬ 
κού ποσού που καταβλήθηκε ως δημοσίου εσόδου, σε βάρος αυτού που 
έλαβε το επί πλέον ποσό. 

Άρθρο 7 

1. Οι έφοροι, οι αντιπρόσωποι της δικαστικής αρχής κλπ. που θα 
προεισπράξουν την αποζημίωση και τα οδοιπορικά έξοδα που προβλέ- 
πονται στα άρθρα 3 και 4, πλην όμως δεν θα εκτελέσουν τα καθήκοντά 
τους λόγω ασθένειας τους ή για οποιονδήποτε άλλο νόμιμο λόγο, υπο- 
χρεούνται, εκτός από τη σχετική δήλωση που θα κάνουν στον αρμόδιο 
έφορο ή Εισαγγελέα των Εφετών, να υποβάλουν στο Υπουργείο Εσωτε¬ 
ρικών (Δ/νση Εκλογών) τα παρακάτω κατά περίπτωση δικαιολογη- 
τικά, για την απαλλαγή τους από την υποχρέωση επιστροφής του ποσού 
αυτού ως αχρεωστήτως εισπραχθέντος.: 

α) Για την περίπτωση της μετάβασης και μη εκτέλεσης των καθηκό¬ 
ντων τους στα εκλογικά τμήματα στα οποία διορίστηκαν: αα) τις απο¬ 
δείξεις πληρωμής εισιτηρίων κλπ. μετάβασης και επιστροφής στην έδρα 
τους και ββ) τριπλότυπο κατάθεσης του υπόλοιπου ποσού μετά την 
αφαίρεση του ποσού που αντιστοιχεί για αποζημίωση δύο (2) ημερών 
και του ανωτέρω αντιτίμου των εισιτηρίων. 

β) Για την περίπτωση μετάβασης στα εκλογικά τμήματα στα οποία 
διορίστηκαν, πλην όμως λόγω ασθένειάς τους δεν μπόρεσαν να εκτελέ¬ 
σουν τα καθήκοντά τους: αα) Γνωμάτευση του θεράποντος ιατρού για το 
είδος της ασθένειας και τις απαιτούμενες ημέρες θεραπείας, ββ) από¬ 
δειξη πληρωμής των εισιτηρίων και των αμαξαγωγίων μετάβασης από 
την έδρα τους στο εκλογικό τμήμα στο οποίο διορίστηκαν και επιστρο¬ 
φής από αυτό στην έδρα τους και γγ) τριπλότυπο κατάθεσης του ποσού 
που απομένει μετά την αφαίρεση των οδοιπορικών εξόδων και της απο¬ 
ζημίωσης του άρθρου 3 τόσων ημερών όσων οι ημέρες της ασθένειας 
τους. 

2. Αντιπρόσωποι της δικαστικής αρχής κλπ. που θα προεισπράξουν 
την αποζημίωση και τα οδοιπορικά έξοδα που προβλέπονται στα άρθρα 
3 και 4 της απόφασης αυτής και δεν θα μεταβούν να εκτελέσουν τα κα¬ 
θήκοντά τους, υποχρεούνται να επιστρέψουν το ποσό που εισέπραξαν 
στην αρμόδια Δημόσια Οικονομική Υπηρεσία και να υποβάλουν στο 
Υπουργείο Εσωτερικών (Δ/νση Εκλογών), το τριπλότυπο είσπραξης με 
αναφορά τους μέσα σε δέκα (10) ημέρες το αργότερο από την ημέρα διε¬ 
νέργειας των εκλογών. 

Επίσης όμοια αναφορά υποχρεούνται να υποβάλουν στον Εισαγγελέα 
που εξέδωσε την δικαστική αποζημίωση στην οποία θα αναφέρεται και ο 
αύξων αριθμός αυτής. Μετά την πάροδο της ανωτέρω προθεσμίας με 
απόφαση του Υπουργού Εσωτερικών θα καταλογίζεται σε βάρος τους το 
ποσό εντόκως. 

3. Οι έφοροι των δικαστικών αντιπροσώπων υποχρεούνται να γνω¬ 
στοποιήσουν στο Υπουργείο Εσωτερικών την επομένη των εκλογών εγ- 
γράφως: 

α) Προκειμένου για τους δικαστικούς αντιπροσώπους, τακτικούς ή 
αναπληρωματικούς, που δεν μεταβήκανε στα εκλογικά τμήματα, στα 
οποία διορίστηκαν, το ονοματεπώνυμο και την ιδιότητά τους, τη διεύ¬ 
θυνση κατοικίας τους και το ποσό της αποζημίωσης και των οδοποιρι- 
κών εξόδων που εισπράχθηκε προκαταβολικά απ’ αυτούς και 

β) Προκειμένου για τους αναπληρωματικούς δικαστικούς αντιπρο¬ 
σώπους που δεν χρησιμοποιήθηκαν, το ονοματεπώνυμο και την ιδιό- 

τητά τους, την ημέρα και ώρα που εμφανίστηκαν σ’ αυτούς και το λόγο 
της μη χρησιμοποίησής τους. 

Άρθρο 8 

Οι προκαταβολές που θα δημιουργηθούν με την απόφαση αυτή στις 
Δημόσιες Οικονομικές Υπηρεσίες, θα τακτοποιηθούν βάσει των διατά¬ 
ξεων του Β. Δ/τος της 23/31.12.1955 «Περί μεταβιβάσεως αντικει¬ 
μένου αρμοδιότητος Υπουργείου Οικονομικών εις τους Νομάρχας» από 
τις Υπηρεσίες Εντελλομένων Εξόδων των Νομαρχιών, σύμφωνα με την 
118888 της 13.5.1950 (ΚΟΝΕΟ 123/1950) διαταγή του Γενικού 
Λογιστηρίου του Κράτους, μέσα σε ανατρεπτική προθεσμία τριών (3) 
μηνών από τη διενέργεια των εκλογών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Μαΐου 1989 

Ο ΥΠΟΥΡΓΟΣ 

ΑΠ. Αθ. ΤΣΟΧΑΤΖΟΠΟΥΛΟΣ 
-♦- 

Αριθ. 29164 (2) 

Παράταση προθεσμίας υποβολής ενστάσεων κατά των ειδικών εκλογι¬ 
κών καταλόγων εκλογέων που διαμένουν στ# Κράτη-Μέλη της 

Ε.Ο.Κ. 

Ο ΥΠΟΥΡΓΟΣ ΕΣΩΤΕΡΙΚΟΝ 

Έχοντας υπόψη: 

1. Τις διατάξεις του άρθρου 2 παρ. 2 του Ν. 1427/1984, «Άσκηση 
του εκλογικού δικαιώματος κατά τις εκλογές του Ευρωπαϊκού Κοινο¬ 
βουλίου από τους Έλληνες που διαμένουν στο έδαφος των λοιπών Κρα¬ 
τών της Ε.Ο.Κ.». 

2. Την αριθ. 15454/17.3.1989 απόφασή μας που δημοσιεύτηκε 
στο ΦΕΚ. 219/24.3.1989 τ.Β' «Καθορισμός περιεχομένου ειδικών 
εκλογικών καταλόγων εκλογέων που διαμένουν στο έδαφος των λοιπών 
Κρατών της Ε.Ο.Κ. για την άσκηση του εκλογικού δικαιώματος στις 
εκλογές Ευρωπαϊκού Κοινοβουλίου κ.λ.π.». 

3. Το γεγονός ότι καθυστέρησε η άφιξη και η έγκαιρη δημοσίευσή 
τους στα Καταστήματα των Πρεσβευτικών και Προξενικών Αρχών κα¬ 
θώς και η ενημέρωση όσων δεν συμπεριλήφθησαν στους ειδικούς εκλο¬ 
γικούς καταλόγους, οι οποίοι δεν πρόλαβαν να ασκήσουν το δικαίωμα 
ένστασης, αποφασίζουμε: 

Τροποποιούμε την αριθ, 15454/17.3.1989 απόφασή μας και πα-. 
ρατείνουμε την προθεσμία άσκησης ενστάσεων κατά των ειδικών εκλο¬ 
γικών καταλόγων του άρθρου 2 παρ. 2 του Ν. 1427/1984 από 10 
ημέρες σε 16 ημέρες από τη δημοσίευσή τους στο Κατάστημα της Δ/ 
νσης Εκλογών του Υπουργείου Εσωτερικών. 

Η παρούσα να δημοσιευτεί στην Εφημερίδα της Κυβερνήσεως. 

Αθήνα, 22 Μαΐου 1989 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 


Αριθ. 14925 · (3) 

Δημοσίευση στην Εφημερίδα της Κυβερνήσεως της από 7.4.89 ΣΣΕ 
εργαζομένων στις Εταιρείες 1. Εθνική ΑΕΕΓΑ, 2. Αστήρ ΑΑΕ, 3. 
Φοίνιξ Γεν. Ασφ. Ελλάδος, 4. Ιονική ΑΕΕΓΑ, 5. Αγροτική ΑΕΕΓΑ, 
6. Πανελλήνιος ΑΑΕ, 7. Ασφαλιστική ΕΤΕΒΑ ΑΕΓΑ, 8. Αγροτική 
Ζωής ΑΕ, 9. Εμπορική ΑΑΕ, 10) Ακμή ΕΑΕ, Ακμή Ζωής. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/89, 1198/72 και 73/74. 

2. Την αριθμ. 98130/21.11.88 απόφαση του Πρωθυπουργού και 
του Υπουργού Εργασίας «Ανάθεση αρμοδιοτήτων Υπουργού Εργασίας 
στον Υφυπουργό Εργασίας», αποφασίζουμε: 

Να δημοσιευθεί στην Εφημερίδα της Κυβέρνησης η πιο πάνω ΣΣΕ, η 
οποία μας κατατέθηκε την 10.5.89 και συντάχθηκε το υπ’ αρ. 94/8,9 
πρακτικό καταθέσεως, της οποίας το περιεχόμενο έχει ως εξής: 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 1989 

ΕΡΓΑΖΟΜΕΝΩΝ ΣΤΙΣ ΕΤΑΙΡΕΙΕΣ: 1. ΕΘΝΙΚΗ ΑΕΕΓΑ, 2. 

ΑΣΤΗΡ ΑΑΕ, 3. ΦΟΙΝΙΞ - ΓΕΝ. ΑΣΦ. ΕΛΛΑΔΟΣ, 4. ΙΟΝΙΚΗ 

ΑΕΕΓΑ, 5. ΑΓΡΟΤΙΚΗ ΑΕΕΓΑ, 6. ΠΑΝΕΛΛΗΝΙΟΣ ΑΑΕ, 7. 

ΑΣΦΑΛΙΣΤΙΚΗ ΕΤΕΒΑ ΑΕΓΑ, 8. ΑΓΡΟΤΙΚΗ ΖΩΗΣ ΑΕ, 9. 

ΕΜΠΟΡΙΚΗ ΑΑΕ, 10. ΑΚΜΗ ΕΑΕ, 11. ΑΚΜΗ ΖΩΗΣ. 

Στην Αθήνα την 7.4.1989 οι υπογεγραμμένοι αφενός ΠΑΥΛΟΣ ΝΙ- 
ΚΟΛΑΪΔΗΣ, κάτοικος Αθηνών Καραγεώργη Σερβίας 8 και ΝΙΚΟΣ 
ΝΙΚΟΛΑΟΥ, κάτοικος Αθηνών Λεωφ. Συγγρού 171 ενεργούντες με 
την ιδιότητα των εκπροσώπων του Διοικητικού Συμβουλίου της εργο- 
δοτικής ενώσεως με την επωνυμία ΕΝΩΣΗ ΕΛΛΗΝΙΚΩΝ ΑΣΦΑΛΙ¬ 
ΣΤΙΚΩΝ ΕΤΑΙΡΕΙΩΝ (Ε.Ε.Α.Ε.) που εδρεύει στην Αθήνα (ΣΟΛΩ- 
ΝΟΣ 14) και αφετέρου ΑΛΕΞΗΣ ΧΡΙΣΤΟΠΟΥΛΟΣ και ΧΡΗΣΤΟΣ 
ΚΥΡΙΑΖΗΣ, ενεργούντες σαν Πρόεδρος και Γενικός Γραμματέας αντί¬ 
στοιχα της ΟΜΟΣΠΟΝΔΙΑΣ ΑΣΦΑΛΙΣΤΙΚΩΝ ΣΥΛΛΟΓΩΝ ΕΛΛΑ¬ 
ΔΟΣ που εδρεύει στην Αθήνα (ΦΕΙΔΙΟΥ 9) ως νόμιμα εξουσιοδοτημέ¬ 
νοι της Ε.Ε.Α.Ε. και της Ο.Α.Σ.Ε. συμφωνούν και κάνουν δεκτά τα πα¬ 
ρακάτω που μαζί με τα ήδη ισχύοντα αποτελούν αναπόσπαστο μέρος 
της παρούσης συλλογικής Σύμβασης εργασίας που έχει ως εξής: 

1. Χορηγούνται από 1.1.1989 διορθωτικό ποσοστό έτους 1988 
1,4%, Α.Τ.Α. πρώτου τετραμήνου έτους 1989 4% καθώς και η 
Α.Τ.Α. που θα χορηγηθεί μέσα στο 1989 από την πολιτεία από 
1.5.1989 και μετά. 

2. Ενσωμάτωση μέρους Α.Τ.Α. 

α. Ενσωματώνεται από 1.1.1989 στο αρχικό κλιμάκιο η μέχρι 
30.4.1984 Α.Τ.Α. που αντιστοιχεί σε ποσοστό 24,26% της συνολικής 
Α.Τ.Α. του βασικού μισθού του πρώτου κλιμακίου για κάθε κατηγορία 
προσωπικού όπως αυτή διαμορφώθηκε και με τα χορηγηθέντα παρα¬ 
πάνω ποσοστά (5,4%). 

β. Διαμορφώνονται στη συνέχεια τα κλιμάκια του Ενιαίου Μισθολο¬ 
γίου (Σ.Σ.Ε. 1984) διατηρουμένων των σχέσεων αρχικού και καταλη¬ 
κτικού κλιμακίου για κάθε κατηγορία προσωπικού. 

3. Χορηγείται διορθωτικό ποσό πάνω στους βασικούς μισθούς στα 
οκτώ πρώτα νέα κλιμάκια (0-7). Το διορθωτικό αυτό ποσό προστίθεται 
στα αντίστοιχα κλιμάκια (0-7) και δημιουργεί νέους βασικούς μισθούς. 


Με βάση τα πιο πάνω δημιουργούνται τα νέα κλιμάκια του Ενιαίου Μισθολογίου ως εξής: 


ΠΙΝΑΚΑΣ ΝΕΩΝ ΒΑΣΙΚΩΝ ΜΙΣΘΩΝ 
ΚΥΡΙΟ ΒΟΗΘΗΤΙΚΟ ΠΡΟΣΩΠΙΚΟ ΚΑΘΑΡΙΟΤΗΤΑΣ 


Κλιμ. 

ΝΕΟΣ 

ΔΙΟΡΘ. 

ΣΥΝ. 

ΝΕΟΣ 

ΔΙΟΡΘ. 

ΣΥΝ. 

ΝΕΟΣ 

ΔΙΟΡΘ. 

ΣΥΝΟΛΟ 

0 

35.701 

1.000 

36.701 

32.156 

901 

33.057 

32.156 

901 

33.057 

1 

35.701 

1.000 

36.701 

32.156 

901 

33.057 

32.156 

901 

33.057 

2 

38.112 

800 

38.912 

34.300 

720 

35.020 

33.585 

705 

34.290 

3 

39.317 

700 

40.017 

35.372 

630 

36.002 

34.300 

611 

34.911 

4 

39.317 

700 

40.017 

35.372 

630 

36.002 

34.300 

V 611 

34.911 

5 

41.727 

500 

42.227 

37.515 

450 

37.965 

35.729 

428 

36.157 

6 

42.933 

400 

43.333 

38.587 

360 

38.947 

36.443 

340 

36.783 

7 

42.933 

400 

43.333 

38.587 

- 360 

38.947 

36.443 

340 

36.783 

8 

45.343 


45.343 

40.731 


40.731 

37.873 


37.873 

9 

46.548 


46.548 

41.803 


41.803 

38.587 


38.587 

10 

46.548 

46.548 

41.803 

41.803 

38.587 

38.587 

11 

48.959 

48.959 

43.947 

43.947 

40.016 

40.016 

12 

50.164 

50.164 

45.018 

45.018 

40.731 

40.731 

13 

50.164 

50.164 

45.018 

45.018 

40.731 

40.731 

14 

52.575 

52.575 

47.162 

47.162 

42.160 

42.160 

15 

53.780 

53.780 

48.234 

48.234 

42.875 

42.875 

16 

53.780 

53.780 

48.234 

48.234 

42.875 

42.875 

17 

56.191 

56.191 

50.378 

50.378 

44.304 

44.304 

18 

57.396 

57.396 

51.450 

51.450 

45.018 

45.018 

19 

57.396 

57.396 

51.450 

51.450 

45.018 

45.018 

20 

59.806 

59.806 

53.593 

53.593 

46.448 

46.448 

21 

61.012 

61.012 

54.665 

54.665 

47.162 

47.162 

22 

61.012 

61.012 

54.665 

54.665 

47.162 

47.162 

23 

63.422 

63.422 

56.809 

56.809 

48.591 

48.591 

24 

64.627 

64.627 

57.881 

57.881 

49.306 

49.306 

25 

64.627 

64.627 

57.881 

57.881 

49.306 

49.306 

26 

67.038 

67.038 

60.025 

60.025 

50.735 

50.735 

27 

68.243 

68.243 

61.096 

61.096 

51.450 

51.450 

28 

68.243 

68.243 

61.096 

61.096 



29 

70.654 

70.654 

63.240 

63.240 



30 

71.859 

71.859 

64.312 

64.312 



31 

71.859 

71.859 





32 

74.270 

74.270 





33 

75.479 

75.479 






Θα διατηρηθεί η ποσοστιαία σχέση που ίσχυε με τα καταληκτικά κλι¬ 
μάκια και στις περιπτώσεις προσαύξησης των καταληκτικών κλιμακίων 
κατά 1.000 δρχ. σε εφαρμογή του όρου 6 της Σ.Σ.Ε. 1988 και τα 
οποία από 1.1.1989 διαμορφώνονται ως εξής για κάθε χρόνο (από τα 2 
της Σ.Σ.Ε. 1988) παραμονής στα κλιμάκια αυτά. 


ΚΤΡΙΟ 

ΠΡΟΣΩΠΙΚΟ 

α. 76907 
β. 78.335 


ΒΟΗΘΗΤΙΚΟ 

ΠΡΟΣΩΠΙΚΟ 

65.740 

67.168 


ΚΑΘΑΡΙΣΤΡΙΕΣ 

52.878 

54.306 


Επίσης σε ότι αφορά το βασικό μισθό ΔΙΕΥΘΥΝΤΗ ΚΑΙ ΥΠΟΔΙΕΥ¬ 
ΘΥΝΤΗ που είναι εκτός Ενιαίου Μισθολογίου θα διατηρηθεί η ίδια 
σχέση (ποσοστιαία) που ίσχυε με το καταληκτικό κλιμάκιο του παλαιού 
ενιαίου μισθολογίου κύριου προσωπικού (74.814:52.855 και 
64.000:52.855 αντίστοιχα). 

4. Αυξάνεται από 1.7.1989 το επιστημονικό επίδομα κατά 25% 
που δεν θα υπερβαίνει όμως σε καμμιά περίπτωση τις 5 ποσοστιαίες μο¬ 
νάδες πάνω από το ίδιο καταβαλλόμενο. 

5. Αυξάνεται από 1.7.1989 το επίδομα πολυετίας κατά 25% (δη¬ 
λαδή ποσοστό 1,25% για κάθε χρόνο υπηρεσίας). Οι όροι χορήγησής 
του καθορίζονται με την Σ.Σ.Ε. 1984. 

6. Από Τ. 1.1989 η Α.Τ.Α. επί των αποδοχών θα υπολογίζεται όπως 
μέχρι σήμερα με τα ποσοστά που χορηγήθηκαν από 1.5.1984 και όχι 
από 1.5.1982. Εννοείται ότι στις αποδοχές επί των οποίων θα υπολογί¬ 
ζεται η Α.Τ.Α. περιλαμβάνεται και το σταθερό ποσό που προέκυψε από 
την προσαύξηση 1,2% της Σ.Σ.Ε. 1988. 

7. Όσα δραχμικά επιδόματα έχουν ποσοστοποιηθεί στην ΕΘΝΙΚΗ 
ΤΡΑΠΕΖΑ πάνω στο παλαιό 16ο κλιμάκιο του Ε.Μ. του κυρίου προ¬ 
σωπικού και χορηγούνται στις Τραπεζικές Ασφαλιστικές Εταιρείες χω¬ 
ρίς να έχουν ποσοστοποιηθεί θα ποσοστοποιηθούν και σ’ αυτές πάνω στο 
ίδιο κλιμάκιο (16ο παλαιό) ως εξής: 

α. Όσα από τα δραχμικά αυτά επιδόματα των παραπάνω Εταιρειών 
είναι ίσα ή μικρότερα σε απόλυτες τιμές από τα αντίστοιχα ποσοστοποι- 
ημένα της ΕΘΝΙΚΗΣ ΤΡΑΠΕΖΑΣ θα- ποσοστοποιηθούν με βάση το 
ισχύον ύψος τους (χωρίς δηλαδή να αυξηθούν) την 31.12.1988. 

β. Στις περιπτώσεις που το δραχμικό επίδομα των παραπάνω Εται¬ 
ρειών κατά την 31.12.1988 είναι υψηλότερο από το αντίστοιχο της 
Ε.Τ.Ε. θα ποσοστοποιηθεί μόνο το μέρος του που είναι ίσο με αυτό της 
Ε.Τ.Ε. η δε διαφορά θα εξακολουθήσει να καταβάλλεται ως σταθερό 
δραχμικό μη ποσοστοποιημένο επίδομα. 

Τα δραχμικά αυτά επιδόματα όπως θα ποσοστοποιηθούν κατά τα 
παραπάνω θα υπολογιστούν με το ποσοστό που θα προκύψει πάνω στο 
νέο 16ο μισθολογικό κλιμάκιο του Ε.Μ. του κυρίου προσωπικού και η 
δραχμική διαφορά που θα προκύψει θα χορηγηθεί χωρίς αναδρομικό¬ 
τητα ως εξής: 

— Παιδική Μέριμνα από 1.7.1989. 

- Λοιπά ποσοστοποιημένα επιδόματος εκτός από το επίδομα ευθύνης 


από 1.11.1989. 

- Επίδομα ευθύνης τμηματικά σε 3 ίσες δόσεις και ειδικότερα από 
1.1.1990. η πρώτη από 1.6.1990 η δεύτερη και από 1.11.1990 η 
τρίτη. 

Είναι ευνόητο ότι η παραπάνω ποσοστοποίηση δεν αφορά τα μη πο- 
σοστοποιημένα στις λοιπές Τραπ. Ασφ. Εταιρείες δραχμικά επιδόματα 
που δεν έχουν ποσοστοποιηθεί ή δεν χορηγούνται στην Ε.Τ.Ε. καθώς 
και τα ποσοστοποιημένα σ’ αυτήν που δεν χορηγούνται στις Τραπ. Ασφ. 
Εταιρείες. 

Επίσης στις περιπτώσεις που σε κάποια από τις Εταιρείες χορηγού¬ 
νται δραχμικά επιδόματα που μέχρι 31.12.1988 έχουν ποσοστοποιη¬ 
θεί σ’ αυτές και τα οποία στην Ε.Τ.Ε. είτε έχουν ή δεν έχουν ποσοστο¬ 
ποιηθεί είτε δεν καταβάλλονται θα εφαρμοστεί η ποσοστοποίηση επί του 
νέου 16ου κλιμακίου του Ε.Μ. του κύριου προσωπικού με βάση τα πο¬ 
σοστά που ισχύουν σε κάθε Εταιρεία την 31.12.1988 και η διαφορά 
που θα προκύψει θα χορηγηθεί χωρίς αναδρομικότητα σύμφωνα με τα 
παραπάνω. 

8. Διευκρινίζεται ότι αν λόγω της ενσωμάτωσης της Α.Τ.Α. προκύ¬ 
ψει αρνητική διαφορά στις συνολικές αποδοχές των υπαλλήλων η δια¬ 
φορά αυτή θα εξακολουθήσει,να καταβάλλεται ως ειδικό εξισωτικό ποσό 
που θα μειώνεται ανάλογα μέχρι εκμηδένισής της από οποιαδήποτε 
επόμενη αύξηση των αποδοχών τους που θα προκύψει από την στα¬ 
διακή εφαρμογή της παρούσας Σ.Σ.Ε. -πλην Α.Τ.Α.- ώστε στο μέλλον 
οι Υπάλληλοι που έχουν τις ίδιες επιμέρους αποδοχές να έχουν και το 
ίδιο σύνολο αποδοχών. 

9. Με την έγκριση των νομισματικών αρχών όπου αυτή είναι ανα¬ 
γκαία καθορίζονται τα εξής: 

α. Αυξάνεται το ανώτατο χορηγούμενο κατά δικαιούχο ποσό στεγα- 
στικού δανείου από 3 εκατ. δρχ. σε 5 εκατ. δρχ. Στη ρύθμιση αυτή θα 
υπάγονται όσοι υπάλληλοι έχουν συνάψει ή θα συνάψουν Σύμβαση Στε- 
γαστικού Δανείου μετά την 1.1.1989. 

β. Τα συνολικά διαθέσιμα κεφάλαια για την χορήγηση στεγαστικών 
δάνειων μέσα στο 1989 θα ανέλθουν σε ποσοστό 20% επί των υφιστα¬ 
μένων την 31.12.1988 υπολοίπων. 

ΘΕΣΜΙΚΑ: 

1. Κατά την αναδιάρθρωση που προκύπτει από την εισαγωγή και 
χρήση νέων τεχνολογιών τις οργανωτικές μεταβολές και την εισαγωγή 
νέων ασφαλιστικών εργασιών πρώτη προτεραιότητα αποτελεί η προ¬ 
στασία της απασχόλησης και τα δικαιώματα των εργαζομένων. Για το 
λόγο αυτό παρέχεται η κατάλληλη επιμόρφωση στους υπηρετούντες 
υπαλλήλους με εκπαιδευτικά προγράμματα τα οποία εκπονούνται από 
τις διοικήσεις με τη συμμετοχή των αντιστοίχων συλλόγων. Για την κά¬ 
λυψη των εξειδικευμένων θέσεων εργασίας που προκύπτουν εξαντλείται 
πρώτα η προσπάθεια για την αξιοποίηση του υπηρετούντος προσωπι¬ 
κού. 

Στις περιπτώσεις που η αναδιάρθρωση οδηγεί σε διαφοροποίηση συν¬ 
θηκών εργασίας και υγιεινής και ασφάλειας που προβλέπονται από 
Νόμο Κανονισμό Συλλογική Σύμβαση ή γραπτή εσωτερική συμφωνία 
κατά Εταιρεία ή πράξη διοικήσεως τότε θα προηγείται κατάρτιση ειδι- 

κής Σ.Σ.Ε. γι’ αυτά τα θέματα μεταξύ της Διοίκησης της αντίστοιχης 
επιχείρησης και της πλέον αντιπροσωπευτικής συνδικαλιστικής οργά¬ 
νωσης. 

2. Η χρήση οπτικοακουστικών μέσων ή η εγκατάσταση ειδικών ηλε¬ 
κτρονικών συστημάτων ελέγχου σε ευαίσθητους χώρους της επιχείρη¬ 
σης θα αφορά αποκλειστικά και μόνο την ασφάλεια των περιουσιακών 
στοιχείων των επιχειρήσεων και κτηριακών και μηχανολογικών εγκα¬ 
ταστάσεων. Αυτό κατοχυρώνεται με ειδικές συλλογικές συμβάσεις Ερ¬ 
γασίας που θα καταρτισθούν μεταξύ Συλλόγων Προσωπικού και Διοι¬ 
κήσεων. 

3. Στα ζητήματα των προσλήψεων οι εκλεγμένοι εκπρόσωποι των 
εργαζομένων στα Διοικητικά Συμβούλια και εφόσον δεν υπάρχουν ισά¬ 
ριθμοι εκπρόσωποι που προτείνονται από τα Δ.Σ. των Συλλόγων προ¬ 
σωπικού των Εταιρειών ενημερώνονται και προτείνουν σχετικά με τη 
διαμόρφωση των κριτηρίων και την προκήρυξη των θέσεων. 

4. Χορηγείται οικονομική ενίσχυση στην Ο.Α.Σ.Ε. για την αγορά 
γραφείων της σύμφωνα με την αντίστοιχη της Ο.Τ.Ο.Ε. και ανάλογα με 
τον συνολικό αριθμό ατόμων απασχολουμένων στις επιχειρήσεις της 
Ε.Ε.Α.Ε. προς το συνολικό αριθμό ατόμων απασχολουμένων στις Τρά¬ 
πεζες. 

5. Όταν οι ανάγκες της Εταιρείας οδηγούν τους εργαζόμενους σε 
χρήση μέρους ή του συνόλου της κανονικής άδειάς τους ενός ημερολο¬ 
γιακού έτους μέσα στο διάστημα από 1.1. μέχρι 30.4. και από 1.10. 
μέχρι 31.12. του έτους αυτού τότε για κάθε 5 μέρες κανονικής αδείας 
χορηγείται μέσα στο ίδιο χρονικό διάστημα μια επιπλέον ημέρα άδεια 
απουσίας. Κλάσμα ημέρας δεν χορηγείται. Οι ρυθμίσεις αυτές ισχύουν 
για την κανονική άδεια έτους 1989 και επομένων ετών. 

6. Χορηγείται μία μέρα άδεια απουσίας πέραν της κανονικής για 
κάθε αιμοδοσία στους εθελοντές αιμοδότες και μέχρι δύο ημέρες το 
χρόνο. Στην άδεια αυτή συμψηφίζεται η άδεια που τυχόν χορηγείται για 
τον ίδιο σκοπό με βάση οποιαδήποτε διάταξη νόμου, Σ.Σ.Ε. κανονισμό, 
εγκύκλιο, απόφαση Διοίκησης ή άλλου οργάνου ή με βάση έθιμου ή 
πρακτική κ.λπ. 

7. Δεν θίγονται με την παρούσα και εξακολουθούν να χορηγούνται τα 
πάσης φύσεως επιδόματα και λοιπές παροχές που δεν προβλέπονται 
στην παρούσα Σ.Σ.Ε. και καταβάλλονται στο προσωπικό βάση νόμων 
Σ.Σ.Ε., διοικητικών αποφάσεων εγκυκλίων, πράξεων διοικήσεων Εται¬ 
ρειών. 

Επίσης δεν θίγονται ευνοϊκότεροι όροι εργασίας και διατηρούνται ευ¬ 
νοϊκότερες ρυθμίσεις που έχουν γίνει σε οποιοδήποτε θέμα του προσωπι¬ 
κού των Εταιρειών. 


Αριθ. Γ6α/1505 (5) 

Χορήγηση άδειας άσκησης επαγγέλματος Κοινωνικού Λειτουργού στη 
Φωτεινή Σιφναίου του Ελευθερίου. 

Ο ΥΠΟΥΡΓΟΣ ΥΓΕΙΑΣ. ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1505/29.5.89 έχει χορηγηθεί στη Φωτεινή Σιφ- 
ναίου του Ελευθερίου άδεια άσκησης επαγγέλματος Κοινωνικού Λει¬ 
τουργού. 

Αθήνα, 29 Μαΐου 1989 

Με εντολή Υπουργού 
Ο Διευθυντής 

X. ΠΑΠΑΔΟΠΟΥΛΟΣ 

Αριθ. Π 5070 ~ * (6) 

Ορισμός Προέδρου-Μέλους Δ.Σ. της Δ.Ε.Η. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις, του Ν. 1365/83 «Κοινωνικοποίηση των Επιχειρή¬ 
σεων δημόσιου χαρακτήρα και κοινής ωφέλειας» (ΦΕΚ 80/Α/ 
22.6.1983). 

2. Τις διατάξεις, των παραγρ. 1 & 5 του άρθρου 8 ως και του άρθρου 
12 του Π.Δ. 57/1985 «Δομή ρόλος και τρόπος διοίκησης της κοινωνι¬ 
κοποιημένης Επιχείρησης Δημόσια Επιχείρηση Ηλεκτρισμού (ΔΕΗ)» 
(ΦΕΚ 22/Α/21.2.1985). 

3. Την από 29.5.89 υποβληθείσα παραίτηση του Προέδρου του Διοι¬ 

κητικού Συμβουλίου και Γενικού Διευθυντή της ΔΕΗ, Γεωργίου Μπιρ- 
διμήρη, αποφασίζουμε: . . 

Αποδεχόμαστε την παραίτηση του Γεωργίου Μπιρδιμήρη και διορί¬ 
ζουμε Προέδρο το ήδη μέλος του Διοικητικού Συμβουλίου της ΔΕΗ 
Σπύρο Πασχέντη και μέλος του Διοικητικού Συμβουλίου σε πλήρωση 
της κενής θέσης, τον αρχαιότερο σε θέση Βοηθού Γενικού Διευθυντή Αν- 
δριανό Παπαθανασίου. 

Κατά τα λοιπά ισχύει η ν-1η/Φ.9.6.10/11069/8988 απόφασή 
μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 ΜαΤου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜ/ΝΙΑΣ, ΕΝΕΡΓΕΙΑΣ ΚΑΙ ΤΕΧΝ/ΓΙΑΣ 

ΠΑΝ. ΡΟΥΜΕΛΙΩΤΗΣ ΑΝΑΣΤ. ΠΕΠΟΝΗΣ 


Η παρούσα ισχύει από 1.1.1989 εκτός από τις περιπτώσεις που ορί¬ 
ζεται διαφορετικά παραπάνω, για τους εργαζόμενους στις Τραπεζικές 
Ασφαλιστικές Εταιρείες. 

Η Σ.Σ.Ε. να δημοσιευτεί στην Εφημερίδα της Κυβερνήσεως. 
Αθήνα, 29 Μαΐου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
-♦- 

Αριθ. Γ6α/1508 (4) 

Χορήγηση άδειας άσκησης επαγγέλματος Κοινωνικού Λειτουργού στην 
Παρασκευή Μπακάλη του Γεωργίου. ' 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1508/29.5.89 έχει χορηγηθεί στην Παρασκευή 
Μπακάλη του Γ εωργίου άδεια άσκησης επαγγέλματος Κοινωνικού Λει¬ 
τουργού. 

Αθήνα, 29 Μαΐου 1989 
Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 


Αριθ. Ε.4487 -♦- (7) 

Σύμβαση μίσθωσης έργου στην Κοινότητα Εξοχής Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87 «Για τις 
προσλήψεις στο Δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις» και του Π.Δ. 
260/88 (ΦΕΚ 119Α). 

2. Τις ανάγκες της Κοινότητας Εξοχής για την ανασύνταξη των.Δη¬ 
μοτολογίων της, αποφασίζουμε: 

Καθορίζουμε τον αριθμό των προσώπων που είναι απαραίτητος να 
απασχοληθεί με σύμβαση έργου στην ανωτέρω Κοινότητα, σύμφωνα με 
τις διατάξεις του άρθρου 681 του Αστικού Κώδικα ως εξής: 

Ένα άτομο υγιές ηλικίας 20 μέχρι 60 χρόνων κατά προτίμηση δοκι¬ 
μασμένο και έμπειρο ώστε να ανταποκρίνεται πλήρως στις εργασίες που 
θα του ανατεθούν. 

Το συγκεκριμένο έργο που πρόκειται να εκτελεστεί είναι η ανασύ¬ 
νταξη των Δημοτολογίων και η μεταφορά των οικογενειακών μερίδων 
σε νέα καινούργια βιβλία. 

Το χρονικό διάστημα που απαιτείται για την ολοκλήρωση του προα- 
ναφερόμενου έργου είναι κατώτατο όριο 5 μήνες, και θα αρχίσει από 15 
Μαΐου 1989. 

Η αμοιβή θα καθορισθεί με την υπογραφή της σύμβασης και δεν θα 
υπερβεί τις 275.000 δρχ. (ο Φ.Π.Α. βαρύνει την Κοινότητα). 

Η εκτέλεση του έργου θα παρακολουθείται από τον Πρόεδρο της Κοι¬ 
νότητας. 

Η ανωτέρω εργασία εχτελείται με σύμβαση μίσθωσης έργου σε ιδι¬ 
ώτη επειδή δεν υπηρετεί στην Κοινότητα μόνιμο με σχετική εμπειρία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξάνθη, 17 Μαΐου 1989 
Ο Νομάρχης 

ΠΑΥΛΟΣ ΠΑΠΑΔΟΠΟΥΛΟΣ 
-♦- 

Αριθ. ΤΥ/Β3/71/1061 (8) 

Καθορισμός αποδέκτη λυμάτων της Βιομηχανίας καθώς και επεργα- 
σίας μαρμάρου ΑΦΟΙ ΖΑΧΑΡΑΚΗ στο Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Το Ν. 3200 «Περί Διοικητικής Αποκέντρωσης». 

2. Την αριθ. ΕΙΒ/221/65 Υ.Δ. «Περί διάθεσης λυμάτων και βιομη¬ 
χανικών Αποβλήτων» όπως τροποποιήθηκε. 

3. Την αριθ. ΤΥ/Β3/71/οικ. 4343/88 Απόφαση Νομάρχη Πέλλας 
για την «Απαιτούμενη ποιότητα των επιφανειακών νερών στο Ν. Πέλ¬ 
λας». 

4. Την αριθ. 3610/84 Απόφαση Νομάρχη Πέλλας «Όροι διάθεσης 
λυμάτων και βιομηχανικών αποβλήτων σε φυσικούς αποδέκτες και κα¬ 
θορισμός των ανώτατων επιτρεπτών ορίων». 

5. Την από 6.2.89 αίτηση της Βιομηχανίας κοπής και επεξεργασίας 
μαρμάρου Αφοί Ζαχαράκη Ο.Ε. στην Άψαλο. 

6. Το από 6.2.89 πρακτικό επιτροπής ελέγχου λυμάτων και βιομ. 
αποβλήτων, αποφασίζουμε: 

Ορίζουμε ως ενδιάμεσο αποδέκτη το χείμμαρο Καϊνάκι Μαργαρίτας 
που περνάει από την ανωτέρω βιομηχανία και σε απόσταση 500 περί¬ 
που μέτρων χύνεται στον τελικό αποδέκτη Μογλένιτσα με την προϋπό¬ 
θεση ότι τα απόβλητα της ανωτέρω βιομηχανίας θα επεξεργάζονται 
μετά από διαδοχική καθίζηση 4 δεξαμενών. Θα πληρούν τις απαιτήσεις 
των παραμέτρων της 3610/84 απόφασης Νομάρχη Πέλλας με τελικό 
αποδέκτη το Μογλένιτσα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 6 Φεβρουάριου 1989 

Ο Νομάρχης 
ΝΙΚΟΣ ΜΑΚΡΑΚΗΣ 

- ♦ - 

Αριθ. 7531 (9) 

Καθορισμός αποδεκτών λυμάτων και βιομηχανικών αποβλήτων του 
εργοστασίου ΑΓΡΑΣ Α.Ε. Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Το Ν. 3200 «Περί Διοικητικής Αποκέντρωσης». 

2. Την αριθ. ΕΙΒ/221/65 Υ.Δ. «Περί διάθεσης λυμάτων και βιομη¬ 
χανικών Αποβλήτων» όπως τροποποιήθηκε. 

3. Την αριθ. ΤΥ/Β3/71/οικ. 4343/88 Απόφαση Νομάρχη Πέλλας 
για την «Απαιτούμενη ποιότητα των επιφανειακών νερών στο Ν. Πέλ¬ 
λας». 

4. Την αριθ. 3610/84 Απόφαση Νομάρχη Πέλλας «Όροι διάθεσης 
λυμάτων και βιομηχανικών αποβλήτων σε φυσικούς αποδέκτες και κα¬ 
θορισμός των ανώτατων επιτρεπτών ορίων». 

5. Την από 19.10.88 αίτηση της βιομηχανίας κονσερβών ΑΓΡΑΣ 
Α.Ε. που βρίσκεται στο Πλεύρωμα. 

6. Το από 22.10.88 πρακτικό επιτροπής ελέγχου λυμάτων και 
.βιομ. αποβλήτων, αποφασίζουμε: 

Ορίζουμε ως ενδιάμεσο αποδέκτη: 

1. Την τάφρο Τ6. 

2. Τη διώρυγα Βαλιβίτσα με την προϋπόθεση ότι τα απόβλητα του 
Εργοστασίου ΑΓΡΑΣ Α.Ε. μετά από βιολογικό καθαρισμό θα πληρούν 
τις απαιτήσεις των παραμέτρων της 3610/84 απόφασης Νομάρχη 
Πέλλας με τελικό αποδέκτη την τάφρο Τ66. 


Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 17 Μαΐου 1989 

Ο Νομάρχης 
ΝΙΚΟΣ ΜΑΚΡΑΚΗΣ 

-♦- 

Αριθ. ΕΜ. 701 (10) 

Δημοσίευση έκθεσης εκτιμήσεως ακινήτου ιδιοκτησίας Κοινότητας . 
Αγίου Κων/νου Σάμου. 

Ο ΝΟΜΑΡΧΗΣ ΣΑΜΟΥ . 

Έχοντας υπόψη: 

1. Τις διατάξεις του άρθρου 1 εδάφ. 1 του Π. Δ/τος της 16.1.1930 
«περί Δελτίου Ανωνύμων Εταιρειών» και το άρθρο 9 παρ. 6 του Β.Δ. 
174/1963 «περί Κωδικοποιήσεως των διατάξεων του Ν. 2190/1920 
εις ενιαίον κείμενον», το άρθρο 1 του Ν.Δ. 532/70 σε συνδυασμό με τις 
διατάξεις του Β.Δ. 708/70 και 191/72. 

2. Την από 9 Μαΐου 1989 έκθεση της Επιτροπής Εκτιμήσεως του 
άρθρου 9 του Κ.Ν. 2190/1920, που συγκροτήθηκε με την αριθμ. ΕΜ. 
617/9.5.89 απόφασή μας, αποφασίζουμε: 

Εγκρίνουμε τη δημοσίευση της πιο πάνω έκθεσης στην Εφημερίδα 
της Κυβερνήσεως. 

Σάμος, 25 Μαΐου 1989 
Ο Νομάρχης 

ΔΗΜΗΤΡΗΣ ΜΑΜΩΛΗΣ 


ΕΚΘΕΣΗ ΕΚΤΙΜΗΣΗΣ ΑΚΙΝΗΤΟΥ 

Στη Σάμο σήμερα την 9 του μηνός Μαΐου έτους 1989 οι υπογράφο- 
ντες: 

α) ΙΩΑΝΝΗΣ ΣΙΓΑΝΟΣ Δ/ντής Δ.Ο.Υ. Σάμου 

β) ΣΤΑΜΑΤΙΟΣ ΤΣΟΛΑΚΑΚΗΣ Υπάλληλος Τμήματος Πολεοδο¬ 
μίας 

γ) ΓΕΩΡΓΙΟΣ ΧΟΥΛΗΣ εκπρόσωπος του Επιμελητηρίου Σάμου 

που οριστήκαμε με βάση την υπ’ αριθμ. ΕΜ. 617/9.5.1989 από¬ 
φαση του Νομάρχη Σάμου, για την εκτίμηση της αξίας ενός ακινήτου 
ιδιοκτησίας της Κοινότητος Αγίου Κωνσταντίνου Σάμου που πρόκειται 
να εισφερθεί σε είδος στην υπό σύσταση ΑΜΙΓΗ ΚΟΙΝΟΤΙΚΗ ΕΠΙ¬ 
ΧΕΙΡΗΣΗ ΟΑΜΡΙΝΟ ΑΓΙΟΥ ΚΩΝ/ΝΟΥ ΣΑΜΟΥ, κάναμε αυτοψία 
και διαπιστώσαμε ότι: 

Πρόκειται για ένα δασοτεμάχιο έκτασης 20.360 μ2 που ευρίσκεται 
στη θέση «Πρινιά» της Κοινότητος Αγίου Κων/νου Σάμου και ορίζεται 
στο σύνολό του με την εθνική οδό Σάμου - Καρλοβάσου, με την παρα¬ 
λία, με κοινοτικό ρέμα και με ιδιοκτησία των κληρονόμων Κων/νου Λυ- 
μπέρη. Αποτελεί δε τμήμα μεγαλύτερης κοινοτικής έκτασης που ανήκει 
κατά κυριότητα στην Κοινότητα Αγίου Κων/νου Σάμου δυνάμει της υπ’ 
αριθ. 1/7.7.1971 απόφασης της επιτροπής συστάσεως του Κοινοτικού 
κτηματολογίου περί εγγραφής του όλου ακινήτου στο κοινοτικό κτημα¬ 
τολόγιο της Κοινότητας Αγίου Κων/νου Σάμου. 

Η επιτροπή αφού έλαβε υπόψη της τη θέση του ακινήτου, τις τιμές 
παρόμοιων ακινήτων της περιοχής καθώς και τα συγκριτικά στοιχεία 
από τα βιβλία της Οικονομικής Εφορίας Σάμου, αποτιμά την αξία του 
ακινήτου σε δραχμές χίλιες πεντακόσιες ανά τετραγωνικό μέτρο 

(1.500). 

Επομένως η συνολική αξία του ακινήτου αυτού είναι 20.360 X 
1.500 = 30.540.000 δραχμές ΤΡΙΑΝΤΑ ΕΚΑΤΟΜΜΥΡΙΑ ΠΕ¬ 
ΝΤΑΚΟΣΙΕΣ ΣΑΡΑΝΤΑ ΧΙΛΙΑΔΕΣ ΔΡΑΧΜΕΣ. 

Η ΕΠΙΤΡΟΠΗ 
(Υπογραφή) 

-♦- 

(Π) 

Δημοσίευση απόφασης Διοικητικού Συμβουλίου ΔΕΗ αρ. 159/ 

18.5.89. 

ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 

Με την απόφαση αριθ. 159/18.5.89 το Δ. Συμβούλιο της ΔΕΗ 
ενέκρινε το νέο Κανονισμό Αγορών, Μισθώσεων, Ανταλλαγών και Δω¬ 
ρεών Ακινήτων (ΚΑΜΑΔΑ) που έχει ως εξής: 

ΚΑΝΟΝΙΣΜΟΣ 

ΑΓΟΡΩΝ ΜΙΣΘΩΣΕΩΝ, ΑΝΤΑΛΛΑΓΩΝ ΚΑΙ 
ΔΩΡΕΩΝ ΑΚΙΝΗΤΩΝ 

Άρθρο 1 

Αντικείμενο Κανονισμού 

1. Με τον Κανονισμό αυτό καθορίζονται οι κανόνες που ισχύουν για 
την αγορά, μίσθωση, ανταλλαγή και αποδοχή δωρεάς ακινήτων ιδιο¬ 
κτησίας τρίτων από τη ΔΕΗ και αντίστροφα. 

2. Στον Κανονισμό αυτό δεν υπάγονται οι προσκτήσεις ακινήτων οι 
οποίες γίνονται με βάση τις νομοθετικές διατάξεις για απαλλοτριώσεις 
ακινήτων και τις σχετικές ειδικότερες ρυθμίσεις της Επιχείρησης. 

Άρθρο 2 

Αίτηση για αγορά ή μίσθωση ακινήτου 

1. Η κίνηση της διαδικασίας αγοράς ή μίσθωσης ακινήτου εγκρίνεται 
μετά από αίτηση του αρμόδιου Υπηρεσιακού Κλιμακίου από τα αρμόδια 
όργανα, τα οποία σύμφωνα με τις οργανωτικές διατάξεις της ΔΕΗ 
έχουν τη σχετική δικαιοδοσία. 

2. Η έγκριση της αίτησης προϋποθέτει ότι το απαιτούμενο τίμημα, 
για την περίπτωση αγοράς, ή το ετήσιο μίσθωμα, για την περίπτωση μι¬ 
σθώσεως, καλύπτονται από τον ετήσιο Προϋπολογισμό, διαφορετικά 
απαιτείται έγκριση της υπέρβασης του Προϋπολογισμού από το αρμόδιο 
όργανο. 

Άρθρο 3 

Διακήρυξη διαγωνισμού για αγορά ή μίσθωση ακινήτου 

1. Αγορές ή μισθώσεις ακινήτων ενεργούνται κατά κανόνα μετά από 
δημόσιο διαγωνισμό. Κατεξαίρεση μπορεί να γίνεται χωρίς διαγωνισμό 
η αγορά ή μίσθωση: 

(α) χώρων μέσα σε πολυκατοικίες για εγκατάσταση υποσταθμών με 
βάση τη σχετική νομοθεσία (σήμερα ισχύει ο Ν. 4483/65 όπως έχει 
τροποποιηθεί). 

(β) ακινήτων που είναι όμορα με ιδιόκτητα ή μισθωμένα από τη ΔΕΗ 
ακίνητα. 

'(γ) όταν ειδικοί λόγοι επιβάλλουν την αγορά ή τη μίσθωση συγκεκρι¬ 
μένου ακινήτου και 

(δ) σε περιπτώσεις κάτεπείγουσας ανάγκης και για την αποτροπή σο¬ 
βαρών ζημιών της ΔΕΗ. 

2. Η διακήρυξη του διαγωνισμού, συντάσσεται από το αρμόδιο για 
την αγορά ή μίσθωση Υπηρεσιακό Κλιμάκιο και εγκρίνεται από το υπη¬ 
ρεσιακό όργανο σύμφωνα με τις ρυθμίσεις που ισχύουν κάθε φορά. 

Η διακήρυξη δημοσιεύεται στον τύπο ή ανακοινώνεται, όπως ορίζουν 
οι σχετικές οδηγίες της Επιχείρησης με οποιοδήποτε άλλο μέσο (τοιχο¬ 
κόλληση σε κοινοτικά καταστήματα, εκκλησίες κλπ) με πρόσκληση των 
ενδιαφερομένων να λάβουν μέρος στο διαγωνισμό. Ιδιοκτήτες ακινήτων 
που κατά την κρίση του αρμόδιου Υπηρεσιακού Κλιμακίου, τ’ ακίνητα 
τους πληρούν τις προϋποθέσεις της διακήρυξης μπορεί να καλούνται, 
προφορικά ή εγγράφως, να λάβουν μέρος στο διαγωνισμό. 

Στη διακήρυξη προσδιορίζονται τα χαρακτηριστικά του ζητουμένου 
για αγορά ή μίσθωση ακινήτου και οι όροι του διαγωνισμού, ορίζεται η 
προθεσμία υποβολής των προσφορών και αναφέρονται όλα τα λοιπά 
στοιχεία, όπως αυτά προβλέπονται στις σχετικές οδηγίες της Επιχείρη¬ 
σης. 

3. Επίσης στη διακήρυξη πρέπει να καθορίζεται ότι η προκήρυξη και 
γενικά η διενέργεια του διαγωνισμού για αγορά ή μίσθωση, δε δημιουρ¬ 
γούν υποχρεώσεις ή δεσμεύσεις της ΔΕΗ, η οποία ελεύθερα μπορεί να 
αποφασίσει τη ματαίωση ή επανάληψη του διαγωνισμού ή και να προ¬ 
κρίνει την αφορά ή μίσθωση οποιουδήποτε από τα προσφερθέντα ακί¬ 
νητα. 

Άρθρο 4 

Διενέργεια διαγωνισμού για αγορά ή μίσθωση ακινήτου 

1. Η ΔΕΗ μπορεί να αποφασίζει ματαίωση ή αναβολή του διαγωνι¬ 
σμού ή παράταση της προθεσμίας υποβολής των προσφορών η οποία 
ανακοινώνεται στο κοινό και τους ενδιαφερομένους. 

2. Οι προσφορές θεωρούνται ότι έχουν υποβληθεί εμπρόθεσμα μόνον 
αν κατατεθούν ή ταχυδρομηθούν με συστημένη επιστολή στα γραφεία 
της Επιχείρησης που καθορίζονται στη διακήρυξη, μέχρι το πέρας του 
ωραρίου εργασίας των υπηρεσιών αυτής την τελευταία ημέρα της προ¬ 
θεσμίας. 


3. Οι προσφορές πρέπει να υποβάλλονται σε σφραγισμένο φάκελο. 
Προσφορές που υποβάλλονται ανοικτές ή προφορικά ή μετά τη λήξη της 
καθορισμένης ημερομηνίας απορρίπτονται και δε λαμβάνονται υπόψη. 

4. Οι προσφορές που υποβάλλονται σφραγισμένες πρωτοκολλούνται 
και διαβιβάζονται, χωρίς ν’ ανοιχτούν, στην αρμόδια Επιτροπή Αγοράς 
ή Μίσθωσης Ακινήτων για αποσφράγιση και (αξιολόγηση. 

Άρθρο 5 

Επιτροπή Αγοράς ή Μίσθωσης Ακινήτων 

1. Οι Επιτροπές Αγοράς ή Μίσθωσης Ακινήτων συγκροτούνται κατά 
περίπτωση από υπηρεσιακά όργανα, σύμφωνα με τις ειδικότερες ρυθμί¬ 
σεις της Επιχείρησης. 

2. Οι Επιτροπές αυτές επιλαμβάνονται της αγοράς ή μίσθωσης ακι¬ 
νήτων, τόσο στις περιπτώσεις διαγωνισμού όσο και στις περιπτώσεις 
απευθείας ανάθεσης (παράγρ. Ια έως 1δ του άρθρου 3 του παρόντος 
Κανονισμού). 

Άρθρο 6 

Αποσφράγιση και Αξιολόγηση Προσφορών 

1. Η αποσφράγιση των προσφορών γίνεται από την οικεία Επιτροπή 
Αγοράς ή Μίσθωσης Ακινήτων, η οποία και συντάσσει σχετικό πρα¬ 
κτικό. 

2. Μετά την αποσφράγιση η Επιτροπή προβαίνει στην αξιολόγηση 
των προσφορών που έγιναν αποδεκτές και συντάσσει Πρακτικό - Εισή¬ 
γηση, όταν αιτιολογημένα προτείνει την κατακύρωση ή επανάληψη ή τη 
ματαίωση του διαγωνισμού. 

Πρακτικό - Εισήγηση συντάσσει η Επιτροπή και στις περιπτώσεις 
απευθείας ανάθεσης (παρ. Ια έως 1δ του άρθρου 3 του παρόντος Κανο¬ 
νισμού). 

Άρθρο 7 

Απόφαση αγοράς ή μίσθωσης ακινήτου και κατάρτιση Σύμβασης 

1. Η απόφαση αγοράς ή μίσθωσης ακινήτου, είτε μετά από διαγωνι¬ 
σμό είτε χωρίς διαγωνισμό, λαμβάνεται με βάση το Πρακτικό - Εισή¬ 
γηση, που υποβάλλεται από την οικεία Επιτροπή Αγοράς ή Μίσθωσης 
Ακινήτων. 

2. Από την απόφαση για αγορά ή μίσθωση κανένα δικαίωμα του τρί¬ 
του δεν γεννάται προτού υπογραφεί η σχετική Σύμβαση. 

Άρθρο 8 

Πώληση ή μίσθωση ακινήτων ΔΕΗ 

1. Η κίνηση της διαδικασίας για πώληση ή μίσθωση ακινήτου ιδιο¬ 
κτησίας ΔΕΗ εγκρίνεται μετά από εισήγηση του αρμόδιου υπηρεσιακού 
Κλιμακίου. 

2. Για την πώληση ή μίσθωση ακινήτων ΔΕΗ συγκροτείται Επι¬ 
τροπή ανάλογη με την προβλεπόμενη στο άρθρο 5 του παρόντος Κανο¬ 
νισμού και η οποία έχει τις αντίστοιχες, αρμοδιότητες για πώληση ή μί¬ 
σθωση ακινήτων ιδιοκτησίας ΔΕΗ. 

3. Η πώληση ή μίσθωση ακινήτων ΔΕΗ γίνεται κατά κανόνα με 
πλειοδοτικό διαγωνισμό, μετά από δημόσια πρόσκληση των ενδιαφερο¬ 
μένων. 

4. Κατεξαίρεση μπορεί να εγκριθεϊ η χωρίς διαγωνισμό και δημόσια 
πρόσκληση πώληση ακινήτου ιδιοκτησίας ΔΕΗ, που δεν είναι απαραί¬ 
τητο σ’ αυτήν, εφόσον πρόκειται για ακίνητο το οποίο λόγω εμβαδού, 
σχήματος, θέσης, μορφής, αξίας και λοιπών ειδικών συνθηκών δεν είναι 
αυτοτελώς αξιοποιήσιμο και ο διαγωνισμός στερείται ουσιαστικού αντι¬ 
κειμένου. 

Κατεξαίρεση μπορεί να εγκριθεϊ η χωρίς διαγωνισμό και δημόσια 
πρόσκληση μίσθωση: 

- προς μισθωτές του ίδιου ακινήτου 

- προς Νομικά Πρόσωπα Δημοσίου ή Ιδιωτικού Δικαίου με την 
προϋπόθεση ότι με τη συγκεκριμένη μίσθωση σκοπείται η εξυπηρέτηση 
κοινοφελών σκοπών και όχι η κερδοσκοπική εκμετάλλευση του μισθίου. 

- προς οποιοδήποτε νομικό ή φυσικό πρόσωπο εάν από την εκμί- 
σθωση προς το συγκεκριμένο και μόνο μισθωτή εξυπηρετούνται συμφέ¬ 
ροντα της Επιχείρησης. 

5. Για τη διακήρυξη, τη διενέργεια του διαγωνισμού και την από¬ 
φαση για πώληση ή μίσθωση ακινήτου ΔΕΗ εφαρμόζονται ανάλογα οι 

διατάξεις των παραγράφων 2 χαι 3 του άρθρου 3 και των άρθρων 4, 5, 
6 και 7 του παρόντος Κανονισμού. 

Άρθρο 9 

Παρατάσεις ή Καταγγελίες Μισθώσεων 
και Αναπροσαρμογές Μισθωμάτων 

1. Παρατάσεις μισθώσεων και αναπροσαρμογές μισθωμάτων εγκρί- 
νονται μετά από εισήγηση Επιτροπής και γνώμη της αρμόδιας Υπηρε¬ 
σίας. 

2. Καταγγελίες μισθώσεων εγκρίνονται μετά από εισήγηση της αρ¬ 
μόδιας Υπηρεσίας. 

Άρθρο 10 

Δωρεάν προσωρινή ή οριστική διάθεση ακινήτων ΔΕΗ 

1. Η ΔΕΗ μπορεί, σε εξαιρετικές περιπτώσεις, να αποφασίζει, την 
χωρίς αντάλλαγμα ή με μειωμένο τίμημα προσωρινή ή οριστική διά¬ 
θεση, προς το Δημόσιο ή Δήμους ή Κοινότητες, ακινήτων ιδιοκτησίας 
ΔΕΗ, τα οποία δεν χρειάζονται για να εκπληρώσουν τους σκοπούς της 
Επιχείρησης. 

2. Στη σχετική Σύμβαση προσδιορίζεται ο σκοπός για τον οποία γίνε¬ 
ται η διάθεση του ακινήτου. 

3. Η πιο πάνω διάθεση παύει να ισχύει και η κυριότητα ή η χρήση του 
ακινήτου επανέρχεται στη ΔΕΗ, εάν μέσα στην ορισμένη ημερομηνία, δε 
χρησιμοποιηθεί για το σκοπό για τον οποίο παραχωρήθηκε ή από τη 
στιγμή που θα σταματήσει να χρησιμοποιείται, για το σκοπό αυτό. 

4. Στην περίπτωση προσωρινής διάθεσης η σχετική προθεσμία μπο¬ 
ρεί να παρατείνεται με απόφαση του οργάνου που είχε εγκρίνει την αρ¬ 
χική προσωρινή διάθεση. 

Άρθρο 11 

Ανταλλαγή ακινήτων 

. 1. Η κίνηση της διαδικασίας για ανταλλαγή ακινήτου κυριότητας 
ΔΕΗ με ακίνητο τρίτου, εγκρίνεται, μετά από εισήγηση της αρμόδιας 
Υπηρεσίας. 

Με την πιο πάνω έγκριση συγκροτείται και η σχετική Επιτροπή. 

2. Η απόφαση για την ανταλλαγή ακινήτου λαμβάνεται, μετά από ει¬ 
σήγηση της πιο πάνω Επιτροπής και γνώμη της αρμόδιας Υπηρεσίας. 

Άρθρο 12 

Ισχύς του Κανονισμού 

1. Η ισχύ του Κανονισμού αρχίζει ένα μήνα μετά από τη δημοσίευσή 
του στην Εφημερίδα της Κυβερνήσεως. 

2. Περιπτώσεις για τις οποίες εκδόθηκαν διακηρύξεις ή υπογράφη¬ 
καν Συμβάσεις, πριν ισχύσει αυτός ο Κανονισμός διενεργούνται σύμ¬ 
φωνα με τον προϊσχύσαντα Κανονισμό. 

Σε όλες τις λοιπές περιπτώσεις εφαρμόζονται οι διατάξεις του παρό¬ 
ντος Κανονισμού. 

Αθήνα, 19 Μαίου 1989 

Ο Πρόεδρος Δ.Σ. - Γενικός Διευθυντής 
Γ. ΜΠΙΡΔΙΜΗΡΗΣ 
-- 

Αριθ. 35 (12) 

Διορθωτική διαπιστωτική πράξη του Προέδρου του Ναυτικού Απομαχι¬ 
κού Ταμείου. 

Ο ΠΡΟΕΔΡΟΣ 

ΤΟΥ ΝΑΥΤΙΚΟΥ ΑΠΟΜΑΧΙΚΟΥ ΤΑΜΕΙΟΥ 
Έχοντας υπόψη: . 

Ί. Τις κείμενες για το ΝΑΤ διατάξεις και ιδιαίτερα το άρθρο 17 του 
Ν. 1376/83 (ΦΕΚ 96/Α'). 

2. Τη ΔΙΠΙΔ/Φ.42/24/11440/31.12.86 κοινή απόφαση των 
Υπουργών Προεδρίας της Κυβέρνησης, Εσωτερικών και Οικονομικών 
«ρύθμιση θεμάτων προσωπικού ιδιωτικού δικαίου» (ΦΕΚ 921/ 
31.12.86 τ.Β’). 


3. Την αριθ. 1/11.3.87 απόφαση του Υπηρεσιακού Συμβουλίου 
ΝΠΔΔ ΥΕΝ, που έκρινε ότι το προσωπικό με σύμβαση μίσθωσης έργου 
παρέχει εξαρτημένη εργασία και εξυπηρετεί πάγιες και διαρκείς ανά¬ 
γκες του ΝΑΤ. 

4. Την αριθ. 34/10.5.89 τροποποιητική πράξη κατάταξης του Προ¬ 
έδρου ΝΑΤ, διαπιστώνουμε: 

Ότι οι θέσεις που είχαν κατανεμηθεί για το προσωπικό με σχέση ερ¬ 
γασίας ιδιωτικού δικαίου αόριστου χρόνου με την αριθ. 28/19.3.87 
(ΦΕΚ 257/19.5.87) Διαπιστωτική Πράξη του Προέδρου ΝΑΤ τροπο¬ 
ποιούνται και κατανέμονται κατά ειδικότητα και αριθμό ως εξής: 

1. Εννέα θέσεις (9) Διοικητικών Υπαλλήλων Πανεπιστημιακής Εκ¬ 
παίδευσης. 

2. Τέσσερις θέσεις (4) Διοικητικών Υπαλλήλων Τεχνολογικής Εκ¬ 
παίδευσης. 

3. Δεκατέσσερις (14) θέσεις Διοικητικών Υπαλλήλων Δευτεροβάθ¬ 
μιας Εκπαίδευσης. 

4. Δεκαέξι (16) θέσεις Προσωπικού Η/Υ Δευτεροβάθμιας Εκπαίδευ¬ 
σης. 

5. Τέσσερις (4) θέσεις Εργατών αποθήκης Υποχρεωτικής Εκπαίδευ- 
σης. 

6. Μία (1) θέση Κόπτου μηχανογραφικών εντύπων Υποχρεωτικής 
Εκπαίδευσης. 

Κατά τα λοιπά ισχύει η αριθ. 28/19.3.87 πράξη Προέδρου ΝΑΤ 
(ΦΕΚ 257/Β-/19.5.87 τ.Β ). 

(Αριθ. εγκρ. Υ.Ε.Ν, 4314.165/01/89/29.5.89.) 

Πειραιάς, 10 Μαΐου 1989 

Ο Πρόεδρος 
ΘΑΝ. ΔΑΣΚΑΛΑΚΗΣ 

- ♦ - 

Αριθ. 2400 (13) 

Διορθωτική διαπιστωτική πράξη του Προέδρου του Ταμείου Προνοϊας 
Αξιωματικών Εμπορικού Ναυτικού. 

Ο ΠΡΟΕΔΡΟΣ ΤΟΥ ΤΑΜΕΙΟΥ ΠΡΟΝΟΙΑΣ 
ΑΞΙΩΜΑΤΙΚΩΝ ΕΜΠΟΡΙΚΟΥ ΝΑΥΤΙΚΟΥ 

Έχοντας υπόψη: 

1. Τις κείμενες για το ΤΠΑΕΝ διατάξεις και ιδιαίτερα το άρθρο 17 
του Ν. 1376/83 (ΦΕΚ 96/Α'). 

2. Τη ΔΙΠΙΔ/Φ.42/24/11440 κοινή απόφαση των Υπουργών 
Προεδρίας της Κυβέρνησης, Εσωτερικών και Οικονομικών «ρύθμιση 
θεμάτων προσωπικού ιδιωτικού δικαίου» (ΦΕΚ 921/31.12.86). 

3. Την παρ. 3 άρθρο 25 του Ν. 1735/87 «προσλήψεις στο Δημόσιο 
Τομέα και άλλες διατάξεις» (ΦΕΚ 195/11.11.87). 

4. Την αριθ.-4/21.12.87 απόφαση του Υπηρεσιακού Συμβουλίου 
ΝΠΔΔ - ΥΕΝ, που έκρινε ότι το προσωπικό με σύμβαση μίσθωσης έρ¬ 
γου παρέχει εξαρτημένη εργασία και εξυπηρετεί πάγιες και διαρκείς 
ανάγκες του ΤΠΑΕΝ. 

4. Την αριθ. 2399/10.5.89 τροποποιητική πράξη κατάταξης του 
Προέδρου ΤΠΑΕΝ, διαπιστώνουμε: 

Ότι οι θέσεις που είχαν κατανεμηθεί για το προσωπικό με σχέση ερ¬ 
γασίας ιδιωτικού δικαίου αόριστου χρόνου με την 6039/22.12.87 
(ΦΕΚ 79/15.2.88) Διαπιστωτική Πράξη του Προέδρου ΤΠΑΕΝ τρο¬ 
ποποιούνται και κατανέμονται κατά ειδικότητα και αριθμό ως εξής: 

1. Μία θέση (1) Διοικητικού Υπαλλήλου Πανεπιστημιακής Εκπαί¬ 
δευσης. 

2. Μία θέση (1) Διοικητικού Υπαλλήλου Τεχνολογικής Εκπαίδευ- 
σης. 

Κατά τα λοιπά ισχύει η αριθ. 6039/22.12.88 πράξη του Προέδρου 
ΤΠΑΕΝ (ΦΕΚ 79/τ.Β'/15.2.88). 

(Αριθ. εγκρ. Υ.Ε.Ν. 4314.165/02/89/29.5.89.) 

Πειραιάς, 10 Μαΐου 1989 

Ο Πρόεδρος 
Π. ΔΕΓΛΕΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



